sig. Den nuværende By, Cervetri, et usselt Hul, der beboes af 
næppe 200 Sjæle, ligger paa den yderste Spids af den udstrakte 
Høi, hvorpaa den gamle By laae. Det er kun faa Spor, der ere 
tilbage af denne, men de ere tilstrækkelige til åt vise, at den 
har omfattet hele Højen, eller havt en Omkreds af næsten en 
Miil. Grave findes der rundtomkring Byen, saavel i det lavere 
Land imod Vest, som påa Monte Abetone S. f. Byen; men de 
fleste findes paa en Høi N. f. Cære, der kaldes Banditaccia, 
d. e. den grimme Fælled (s. Dennis II, Pag. 31). Nu er den 
rigtignok ikke Fælled mere, men grim er den alligevel, en nøgen 
Steenhøi, hvor Faar og Geder vel kunne finde, hvad de behøve, ” 
men hvor Ploven vilde knækkes uden Nytte, hvis man vilde 
prøve påa at trække den derover, en Hob af Ruiner, men 
Ruiner af Grave og ikke af Bygninger. Disse ligge ikke som 
ved Castel d'Asso, Norchia og Bieda paa Skrænten af en Høi, 
hvorfra de see ud over en malerisk Floddal; de ligge ovenpaa 
Højen selv, og opfylde denne næsten ganske. Højen gjennem- 
skjæres hist og her af Fordybninger, der vel fra først af skyldes 
Naturen, men siden ved det stadige Arbeide ere udvidede og 
omdannede. Disse, der sjelden ere mere end 15 Fod dybe, 
danne ligesom Gader, Sidegader og Pladse imellem Gravene, 
som ligge tæt ved Siden af hinanden. Man synes virkelig, man 
gaaer i en By af Grave, men desværre, de ere ynkelig ruinerede. 
Da den Slægt forsvandt, som her ærede sine Forfædres Minder, 
bleve de plyndrede, og siden have de i Aarhundreder været ud- 
satte for Tidens Ødelæggelse, en Fjende, som den løse Tufsteen 
let bøjer sig for. Et Blik paa Afbildningen i Monum. d. Instit. 
II, Tav. XIX, vil vise, hvorledes hele Forsiden af Gravene er 
reven bort. De see ud som en Række naturlige Huler; men 
kommer man ind i dem, overraskes man over de glat tilhugne 
Vægge og Lofter, Gravbænkene og de pyntelige Dørre og Vin- 
duer. Dog er Ødelæggelsen ikke lige stor allevegne, og der 
findes Steder, hvor man strax ved første Øiekast seer Gravhøienes 
runde eller en enkelt Gang fiirkantede Form, og ahner Profileringen 
